ORDE do 12 de xuño de 2009 pola que se modifica a Orde do 29 de novembro de 1996 pola que se aproba o deslindamento parcial do monte común Tameiga, pertencente á comunidade de Tameiga do concello de Mos (Pontevedra), en cumprimento da sentenza 299/2003, ditada no procedemento ordinario 5256/1997.
CONSELLERÍA DO MEDIO RURAL — III. OUTRAS DISPOSICIÓNS — 10/07/2009

A Orde do 29 de novembro de 1996, da Consellería de Agricultura, Gandería e Montes, aprobou o deslindamento parcial do monte común de Tameiga, pertencente á Comunidade de Tameiga, concello de Mos.
Mediante sentenza 299/2003, do Tribunal Superior de Xustiza de Galicia, ditada no procedemento ordinario 5256/1997, estimouse en parte o recurso contencioso-administrativo interposto contra a dita orde, acto que anula por non ser conforme dereito no particular en que inclúe dentro do monte o predio Ortiga, inscrito no Rexistro da Propiedade de Redondela, libro 83 de Mos, tomo 368, folio 68, predio 11.752, polo que se deben cancelar as inscricións que se tivesen podido levar a cabo en execución daquel.
Para dar cumprimento á referida sentenza, de conformidade co establecido nos artigos 118 da Constitución española, 17 da Lei orgánica 6/1985, do 1 de xullo, do poder xudicial e 103 e seguintes da Lei 29/1998, do 13 de xullo, reguladora da xurisdición contencioso-administrativa, ao ser a dita sentenza firme, procédese a partir desta orde a modificar a Orde do 29 de novembro de 1996.
Co obxecto de facer efectivo o cumprimento da dita sentenza, tanto o Servizo de Montes e Industrias Forestais do Departamento Territorial de Pontevedra como a Dirección Xeral de Montes e Industrias Forestais da Consellería do Medio Rural emitiron o correspondente informe.
En consecuencia, de acordo co previsto no artigo 30.1º.3 do Estatuto de autonomía de Galicia, e en uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo 1º.-Cumprimento de sentenza.
Dar cumprimento á sentenza 299/2003 ditada no procedemento ordinario 5256/1997 mediante a modificación da Orde do 29 de novembro de 1996 da Consellería de Agricultura, Gandería e Montes, pola que se aproba o deslindamento parcial do monte veciñal en man común de Tameiga, pertencente á comunidade de Tameiga do concello de Mos (Pontevedra) no seguinte sentido:
I. Aprobar o deslindamento parcial do monte común de Tameiga segundo a seguinte descrición e de acordo coas actas levantadas durante o deslidamento do ano 1992 e o plano modificado.
Nome: común de Tameiga.
Termo municipal: Mos (Pontevedra).
Pertenza: veciñal en man común da parroquia de Tameiga.
Descrición:
A.1. Parcela principal.- Delimitada polos piquetes correlativos a partir dos números ao 68, do 68-69-72, do 72 ao 121, do 121-122-123, do 123 ao 124, do 124-a-b-c-d-e-f-g-125 e do 125 ao 201.
A relación de lindeiros coñecidos figura no plano de deslidamento levantado para o efecto.
A.2. Parcela Fonte da Patela.-A parcela Fonte da Patela dunha superficie de 8.375 m2 queda delimitada polos piquetes correlativos números desde 1 ao 9 e cuxos lindes se relacionan no plano de deslindamento.
B. Encravados.- No monte existe un encravado dunha superficie de 9.445 m2 que se deslindou, cos piquetes sinalados como 1 ao 9, cuxos propietarios son os herdeiros de Carmen e Antonio Pereira Lago. Este encravado limita ao norte e leste cun Club Social da Comunidade de Montes de Tameiga; sur, monte común de Tameiga e oeste estrada asfaltada que se dirixe a partir do Rebullón ao Círculo Mercantil de Vigo.
C. Servidumes.-Non ten outras que as de paso a través das diferentes estradas e camiños que o atravesan e aproveitamentos secundarios de pastos e esquilmos, cada vez máis escasos, que veñen realizando os veciños.
II. Que se atribúan pertencentes ao monte as parcelas:
l. Os predios Chan O Rebullón, Rebullón e Cabeceira da Cachada reclamado por Juan Manuel Berges Rodríguez e outros.
Predio 1. Chan o Rebullón.
Superficie: 31,5 áreas.
Límites: camiños por todos os ventos.
-Inscrita no Rexistro da Propiedade de Redondela. tomo 343, libro 14, predio 10.090.
-Inscrición 1.
Predio 2. Rebullón.
Superficie: 68,95 áreas.
Límites: norte e leste: camiño.
Sur: camiño e Adoración Pérez González.
Oeste: herdeiros de Benjamín Castro Pichel.
-Inscrito no Rexistro da Propiedade de Redondela. Tomo 343, libro 14 predio 10.092, inscrición 1.
Predio 3. Cabeceira da Cachada.
Superficie: 25.5 áreas.
Límites: norte e leste camiño e herdeiros de Benjamín Castro Pichel.
Sur: camiño.
Oeste: Albino Pérez Vila.
-Inscrito no Rexistro da Propiedade de Redondela. Tomo 343, libro 14, predio 10.092, inscrición 1.
2. Predio Rebullón reclamado por Juan Manuel Berges Rodríguez e outros.
Superficie: 30,75 áreas.
Límites: norte: Manuel Dámaso Vicente.
Sur e oeste: camiño.
Leste: camiño e Ramona Fidalgo Grande.
-Inscrito no Rexistro da Propiedade de Redondela. Tomo 343, libro 14, predio 10.093, inscrición 1.
3. Predio Ortiga e Salgueira reclamados por Ángel González Ramilo.
Predio I. Ortiga.
Superficie: 10 áreas.
Límites: norte: Manuel Castro Pichel.
Sur: Manuela Lago.
Leste e oeste: valado.
Predio 2. Salgueira.
Superficie: 1 área 15 centiáreas.
Límites: norte: Manuel Pomares. Sur: monte.
Oeste e leste: Cristina Lago.
4. O predio Lugar do Monte reclamado por Edelmiro Pichel Cea.
Superficie: 50 áreas.
Limites; norte: camiño e Ceferino Alonso Alonso.
Sur: Julio Gómez Otero.
Leste: Manuel Castro Pichel.
Oeste: Adelina Castro.
Inscrito no Rexistro da Propiedade de Redondela. Tomo 329, libro 11, predio 9.375.
5. O predio Ortiga reclamado por Crisanta Alonso Castro.
Superficie: 30 áreas.
Límites: norte: Florinda Campos.
Sur: Benito Alonso.
Leste: camiño
Oeste: gabia.
-Inscrita no Rexistro da Propiedade de Redondela. Tomo 355, libro 79, predio 11.055, inscrición 1.
6. Predio Lugar do Monte reclamado por da Crisanta Alonso Castro.
Superficie: 30 áreas.
Límites: norte: rego.
Sur: camiño.
Leste: Julio Gómez Castro.
Oeste: monte.
7. Predio Barcela reclamado por Mª del Carmen Bugarín Alonso.
Superficie: 14 áreas.
Límites: norte: Albita Campo Bastos.
Sur: .Antonio Sánchez.
Leste: Casiano Pereira.
Oeste: Marcelino Leirós Alonso.
8. Predio Cochaina reclamado por Urcesino Alonso Carrera.
Superficie: 20 áreas.
Límites: norte: Enrique Touceda.
Sur: Bienvenido Alonso.
Leste: gabia.
Oeste: monte.
9. Predios Olmo de Arriba e Olmos de Arriba ou Escochaina reclamados por José Bugarín Rorís.
Predio 1. Olmo de Arriba.
Superficie: 8.35 áreas.
Límites: norte: Cesáreo Campo e herdeiros de José Míguez.
Sur: María Dafas Barro.
Leste: camiño.
Oeste: Jaime Bugarín.
-Inscrito no Rexistro da Propiedade de Redondela. Tomo 372, libro 84, predio 12.020.
Predio 2. Olmos de Arriba ou Escochaina, reclamados por José Bugarín Rorís.
Superficie: 25,80 áreas.
Límites: norte: gabia.
Sur: Emérita Bugarín e outros.
Leste: Jaime Bugarín e outros.
Oeste: gabia.
-Inscrita no Rexistro da Propiedade de Redondela. Tomo 372, libro 84, predio 12.021.
10. Predio Fonte da Portela reclamado por Jesús Pérez Vila e Paulino Pérez Vila.
Superficie: 60 áreas.
Norte: camiño.
Sur: camiño.
Leste: Rogelio Dávila.
Oeste: camiño.
-Inscrita no Rexistro da Propiedade de Redondela. Tomo 353, libro 78, predio 10.785 e 10.788.
11. Predios Cochaina e Cochaina, reclamadas por Francisco Touceda Domínguez.
Predio 1. Cochaina.
Superficie: 35 áreas.
Límites: norte: Marcelino Leiros Alonso e Ángel Alonso.
Sur e oeste: Ángel Alonso.
Leste: camiño.
Predio 2. Cochaina.
Superficie: 35 áreas.
Límites: norte: monte.
Sur: Enrique Touceza Maceira.
Leste: Marcelino Leiros.
Oeste: Ángel Alonso.
12. Predio Rebullón, reclamado por Carlos Vila Morales e outros.
Superficie: 1 área e 10 centiáreas.
Límites: norte: Ángela Lago Pichel e outros.
Sur: camiño veciñal.
Leste: Carmen Casales.
Oeste: Albino Pérez Rial.
-Inscrita no Rexistro da Propiedade de Redondela. Tomo 350, libro 76, predio 10.436 inscrición 1ª.
13. Predio Couto Loureiro. Reclamado por Manuel Cea Rocamonde.
Superficie: 17 áreas.
Límites: norte: Manuel Castro Pichel.
Sur e oeste: camiño.
Leste: valado.
14. Predio Ortiga, reclamado por Magdalena Gaspar Rodríguez.
Superficie: 14,72 áreas.
Límites: norte: camiño.
Sur: José Gaspar Rodríguez.
Leste e oeste: camiño.
-Inscrito no Rexistro da Propiedade de Redondela. Tomo 329, libro 71, predio 9.360, inscrición 2.
III. Solicitar a cancelación de todas as anotacións preventivas de deslindamento agás:
Nº 2 Chans, propietario: Ángel Pampillón Carrera.
Nº 3 Chans, propietario: Albino Pérez Vila.
Nº 9 Costas, propietario: José Bugarín Rorís.
Nº 12 Costas propietario: José Bugarín Rorís.
Nº 13 Cochaina, propietario: Enrique Toucedo Maceira.
Nº 14 Cochaina, propietario: Enrique Toucedo Maceira.
Nº 20 Contada do Penedo, propietaria: Consuelo Portela.
Nº 21 Monte do Corvo, propietario: Marcelino Leiros Alonso.
IV. Solicitar a cancelación das inscricións que se levasen a cabo en execución do deslindamento aprobado pola Orde do 29 de novembro de 1996 no que respecta ao predio Ortiga, inscrito no Rexistro de Propiedade de Redondela, libro 83, tomo 368, folio 68, predio 11.752.
Artigo 2º.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de xuño de 2009.
Samuel Jesús Juárez Casado
Conselleiro do Medio Rural